《金山寄怀秦太虚用建除体》
宋代·李之仪

建古求亡子，寓意一何疏。除道声出师，老将定胡卢。

满座语更发，谁是囊中珠。平生不少贷，鲜不相谓迂。

定分固有来，跛鳖参乘驹。执别才几日，眷眷瞻云衢。

破碎物役尔，此理君何如。危步上杰观，畴昔相携扶。

成兹尘外趋，感慨反不舒。收我漏尽景，课君种树书。

开山一百里，玉粒随香菹。闭口不复语，早晚同归与。

作者简介：李之仪(1038～1117）北宋词人。字端叔，自号姑溪居士、姑溪老农。汉族，沧州无棣（庆云县）人。哲宗元祐初为枢密院编修官，通判原州。元祐末从苏轼于定州幕府，朝夕倡酬。元符中监内香药库，御史石豫参劾他曾为苏轼幕僚，不可以任京官，被停职。徽宗崇宁初提举河东常平。后因得罪权贵蔡京，除名编管太平州（今安徽当涂），后遇赦复官，晚年卜居当涂。著有《姑溪词》一卷、《姑溪居士前集》五十卷和《姑溪题跋》二卷。